text: Ігуменскі шлях — мерапрыемства, якое праводзіцца што год пад сёняшнім горадам Чэрвенем (былы Ігумен). Праводзіцца яно беларускімі патрыётамі з мэтай ушанавання ахвяр расейскага тэрора, які адбыўся пад час акупацыі савецкімі войскамі Рэспубліцы Беларусь.
  Ігуменскі шлях – гэта шлях пакутнікаў за Беларусь. Уздоўж яго ў свой час былі растраляны дзеячы Беларускай інтэлігенцыі, адраджэнцы і простыя Беларусы. Бальшэвікі вынішчалі гэтае насельніцтва ў асноўным па адзінаму прызнаку. І гэты прызнак ёсць беларускасць. Ёсць такі выраз: «Кроў мёртвых енчыць да жывых». Мы мусім памятаць гэта і ўшаноўваць памяць нябожчыкаў. Бо нацыя, якая ні шануе такія ахвяры, як Курапаты, Катынь, Ігумен – ня мае будучыні. Менавіта з гэтай мэтай і збіраюцца беларускія патрыёты, і праходзяць па гэтых пакутніцкіх шляхах, ахвяруючы сваім часам і нейкімі больш карыснымі, на першы погляд, справамі з мэтай ушанавання памяці.